గుంటూరు జిల్లా
భారత స్వాతంత్ర్య సంగ్రామం లోను, ఆంధ్ర ప్రదేశ్‌ రాష్ట్ర ఏర్పాటు లోను జిల్లా ప్రముఖ పాత్ర వహించింది. 1947లో దేశానికి స్వాతంత్ర్యం వచ్చినపుడు మద్రాసు ప్రెసిడెన్సీ మద్రాసు రాష్ట్రంలో భాగం అయింది. మద్రాసు రాష్ట్రం లోని తెలుగు మాట్లాడే జిల్లాలు ప్రత్యేక రాష్ట్రం కావాలని వాదించాయి. ఫలితంగా 1953లో 11 జిల్లాలతో ఆంధ్ర రాష్ట్రం ఏర్పడింది. 1970 ఫిబ్రవరి 2 న ప్రకాశం జిల్లా ఏర్పాటు చేసినపుడు జిల్లా రూపురేఖలలో మళ్ళీ మార్పులు చోటు చేసుకున్నాయి. ఒంగోలు తాలూకా మొత్తం, బాపట్ల, నరసరావుపేట, వినుకొండ తాలూకాలలోని కొన్ని ప్రాంతాలను విడదీసి ప్రకాశం జిల్లాను ఏర్పాటు చేసారు. దీనితో జిల్లా వైశాల్యం 15032 చ. కి. మీ నుండి 11,347 చ. కి. మీకి తగ్గిపోయింది.
కోక్రఝార్
కోక్రఝార్ జిల్లా వైశాల్యం 3129చ.కి.మీ., రష్యాలోని వైగోద్వీపంతో సమానం. .
కోక్రఝార్ జిల్లా బ్రహ్మపుత్రానది ఉత్తరతీరంలో ఉంది. ఇది ఈశాన్య భారతంలోని 7 రాష్ట్రాలకు ద్వారంగా ఉంది. కోక్రఝార్ జిల్లా సరిహద్దులలో బొంగైగావ్ జిల్లా, (ప్రస్తుతం ఇది చిరంగ్ జిల్లా), ధుబ్రి (పశ్చిమ బెంగాల్) బార్పేట మరియు భూటాన్ ఉన్నాయి.2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో కోక్రఝార్ జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న అస్సాం రాష్ట్ర11జిల్లాలలో ఈ జిల్లా ఒకటి.జిల్లాలో వివిధ సంప్రదాయాలకు చెందిన ప్రజలు నివసిస్తున్నారు. వీరిలో ప్రత్యేకమైన ఎవరికి ఆధిక్యత లేదు. బోడో మరియు అస్సామీ ప్రజలలో అత్యధింగా హిందువులు, స్వల్పంగా క్రైస్తవులు ఉన్నారు. బెంగాలీ ప్రజలు దాదాపు అందరూ ముస్లిములుగా ఉన్నారు. శాంతల్ ప్రజలలో 90% క్రైస్తవులు ఉన్నారు.1990లో కోక్రఝార్ జిల్లాలో 500 చ.కి.మీ వైశాల్యంలో " మనస్ నేషనల్ పార్క్ " స్థాపించబడింది. ఈ జిల్లా ఈ పార్క్ ను 4 ఇతర జిల్లాలతో పంచుకుంటుంది.